**КОМИ РЕСПУБЛИКАСА**

**ЭКОНОМИКА СÖВМÖДАН МИНИСТЕРСТВОЛÖН**

**ТШÖКТÖД**

**Сьöкыда воöдчан да ылi сикт-грездын олысьяслысь олöм бытöвöя ветлöмöн могмöдöм кузя ичöт предпринимательство субъектъяслысь транспорт рöскод юкöн Коми Республикаса республиканскöй бюджетлöн сьöм тшöт весьтö субсидируйтöм кузя государственнöй услуга збыльмöдан**

**административнöй регламент вынсьöдöм йылысь**

Коми Республикаса Правительстволысь 2008 во сентябр 24 лунся 332-р №-а тшöктöм олöмö пöртöм могысь

ТШÖКТА:

1. Вынсьöдны Сьöкыда воöдчан да ылi сикт-грездын олысьяслысь олöм бытöвöя ветлöмöн могмöдöм кузя ичöт предпринимательство субъектъяслысь транспорт рöскод юкöн Коми Республикаса республиканскöй бюджетлöн сьöм тшöт весьтö субсидируйтöм кузя государственнöй услуга збыльмöдан административнöй регламент (Содтöд).

2. Потребительскöй рынок да услугаяс юкöнлы котыртны государственнöй услуга збыльмöдöм кузя удж вылынджык индöм административнöй регламент серти.

 3. Тайö тшöктöдсö олöмö пöртöм бöрся видзöдны министрöс вежысь М.И. Пономарёвалы.

Министр И.Е.Стукалов

Сыктывкар

2009 вося июнь 26 лун

208 №

Коми Республикаса

экономика сöвмöдан министерстволöн

2009 во июнь 26 лунся 208 №-а

тшöктöд дорö

содтöд

**Сьöкыда воöдчан да ылi сикт-грездын олысьяслысь олöм бытöвöя ветлöмöн могмöдöм кузя ичöт предпринимательство субъектъяслысь транспорт рöскод юкöн Коми Республикаса республиканскöй бюджетлöн сьöм тшöт весьтö субсидируйтöм кузя государственнöй услуга збыльмöдан**

**АДМИНИСТРАТИВНÖЙ РЕГЛАМЕНТ**

**1. Панас**

1.1. Тайö Административнöй регламентыс (водзö – Регламент) урчитö Коми Республикаса экономика сöвмöдан министерстволысь (водзö – Министерство) административнöй процедураяс да административнöй действиеяс олöмö пöртан кадколаст да сьöрсьöн-бöрсьöн мунанног, сьöкыда воöдчан да ылi сикт-грездын олысьяслы олöм бытöвöя ветлöмöн могмöдöм кузя ичöт предпринимательство субъектъяслысь транспорт рöскод юкöн Коми Республикаса республиканскöй бюджетлöн сьöм тшöт весьтö субсидируйтöм кузя государственнöй услуга збыльмöдiгöн сылöн тэчаса юкöдувъяс да чина йöз костын öтувъя уджалан пöрадок (водзö – государственнöй услуга).

1.2. Гражданалы веськыда государственнöй услугасö сетö Министерство.

1.3. Государственнöй услуга збыльмöдсьö со мый серти:

«Россия Федерацияын ичöт да шöр предпринимательство сöвмöдöм йылысь» Федеральнöй оланпас (РФ законодательство собрание, 2007, 31 №, 4006 ст.);

- Коми Республикаса Правительстволöн Шуöмъяс:

• «2009 воын Коми Республикаын ичöт да шöр предпринимательство субъектъяслы государствосянь отсöг йылысь» 2009 во март 13 лунся 54 № (Коми Республикаын сьöкыда воöдчан да ылыс сиктса олан пунктъясысь йöзлысь олöм бытöвöя ветлöмöн могмöдöм кузя ичöт предпринимательство субъектъяслысь транспорт рöскод юкöн Коми Республикаса республиканскöй бюджет сьöм тшöт весьтö субсидируйтан пöрадок» 10 №- содтöд (водзö – Пöрадок) (Коми Республикаса государственнöй власьт органъяслöн индöд-тшöктöмъяс, 2009, 8 №, 110 ст.);

• «Коми Республикаса ылi да сьöкыда воöдчан местаяс лыддьöг вынсьöдöм йылысь (каръяс, районнöй шöринъяс, кар кодь посёлокъяс кындзи), кöнi мутасъясын организацияяс да ас вылö уджалысьяс вермöны вöчны сьöм рöштшöтъяс да (либö) мынтысян картаясöн вöдитчöмöн рöштшöтъяс контрольно-кассöвöй техникатöг» 2003 во апрель 23 лунся 69 № (Республика, 2003, май 13 лун);

- Коми Республикаса экономика сöвмöдан министерстволöн тшöктöдъяс:

• «2009 воын Коми Республикаын ичöт да шöр предпринимательство сöвмöдöм да сылы отсöг сетöм» ведомственнöй торъя мога уджтас вынсьöдöм йылысь» 2008 во декабр 23 лунся 417 № (водзö – Уджтас) (Коми му, 2009, март 28 лун);

• «2009 воын Коми Республикаын ичöт да шöр предпринимательство сöвмöдöм да сылы отсöг сетöм» ведомственнöй торъя мога уджтас збыльмöдöм йылысь» 2009 во февраль 13 лунся 40 № (Коми му, 2009, март 28 лун).

1.4. Государственнöй услуга збыльмöдан помшуöмöн лоö:

- сьöкыда воöдчан да ылi сикт-грездын олысьяслы олöм бытöвöя ветлöмöн могмöдöм кузя ичöт предпринимательство субъектъяслысь транспорт рöскод юкöн Коми Республикаса республиканскöй бюджетлöн сьöм ичöт предпринимательство субъектлöн рöштшöтнöй тшöт вылö вуджöдöм (водзö – Субсидия);

- ичöт предпринимательство субъектлы Субсидия сетöмын öткажитöм.

Юридическöй факт, мый бöрын дугöдöны сетны государственнöй услуга – тайö:

- ичöт предпринимательство субъектлы Субсидия сетöм йылысь решение Министерствоöн примитöм;

- ичöт предпринимательство субъектлы Субсидия сетöмын öткажитöм йылысь Министерствоöн решение примитöм.

1.5. Государственнöй услуга босьтысьясöн лоöны ичöт предпринимательство субъектъяс, кодъяс лöсялöны Федеральнöй оланпаслöн корöмъяслы да Уджтасöн урчитöм условиеяслы, кодъяс могмöдöны Коми Республикаын сьöкыда воöдчан да ылi сикт-грездын олысьясöс бытöвöя на дорö волöмöн.

**2. Государственнöй услуга збыльмöдан пöрадок дорö корöмъяс**

Государственнöй услуга сетсьö ичöт предпринимательство субъектъяслы дон босьттöг.

Государственнöй услуга сетсьö Субсидия босьтöм вылö ичöт предпринимательство субъектлöн заявка серти, мый лöсьöдöма произвольнöй формаын да тайö Реламент дорö 1 №-а содтöд серти лыддьöг кузя сыкöд пуктöм документъяс серти.

Документъяссö сетö ичöт предпринимательство субъект либö дöвереннöй морт, а сiдзжö ыстö пошта пыр либö абу пошта организацияясöн корреспонденция вайöм кузя гражданско-правовöй сяма сёрнитчöм серти.

***2.1. Государственнöй услуга збыльмöдан правилöяс йылысь***

 ***юöртан пöрадок***

2.1.1. Государственнöй услуга збыльмöдан правилöяс йылысь юöрыс сетсьö:

- веськыда Министерствоын;

- телефон пыр;

- Öтуввезын юöртöмöн;

- ичöт предпримитательство субъектъяслöн гижöмöн шыöдчöмъяс серти.

2.1.2. Министерстволöн инпас, справкаяс да консультацияяс вылö телефонъяс, Öтуввез-сайт йылысь юöртсьö тайö Регламент дорö 2 №-а содтöдын.

2.1.3. Министерстволöн уджалан график (режим) йылысь юöртсьö тайö Регламент дорö 2 №-а содтöдын, а сiдзжö юöртсьö справкаяс да консультацияяс вылö телефонъяс пыр да Министерстволöн Öтуввез-сайтын.

2.1.4. Ичöт предпринимательство субъектъяслöн гижöмöн шыöдчöмъяс вылö вочавидзöны пошта пыр шыöдчысьлöн инпас серти, гижöмöн шыöдчöм воан кадпассянь комын лунысь оз сёрджык.

2.1.5. Ичöт предпринимательство субъектъяслöн телефон звöнокъяс да шыöдчöмъяс вылö вочавидзигöн Министерстволöн специалистъяслы быть колö корöм запрос серти сетны юалöмъяс кузя татшöм юöр:

- воан номер, мыйöн пасйöма Министерстволöн делопроизводство системаын государственнöй услуга збыльмöдöм кузя запросъяссö;

- государственнöй услуга збыльмöдöм кузя нормативнöй правовöй актъяс (нормативнöй акт ним, номер, примитан кадпас);

- государственнöй услуга збыльмöдöм кузя Министерстволöн Öтуввез-сайтын юöртанiн;

- государственнöй услуга збыльмöдан правилöяс йылысь мукöд юöр.

2.1.6. Кор ичöт предпринимательство субъект Министерствоö шыöдчö телефон пыр государственнöй услуга збыльмöдан пöрадок йылысь юöр босьтöм могысь, ичöт предпринимательство субъектлы вочавидзысь специалистлы, кодi кывкутö государственнöй услуга збыльмöдöмысь, колö висьтавны ассьыс ов, ним, вич, чин, юкöнлысь ним.

Телефон пыр сёрнитiгöн специалистлы колö сёрнитны стöча, оз позь сёрнитны мукöд орчча йöзкöд да дугдывны сёрнитны мöд аппарат вылö звöнитöм понда.

2.1.7. Министерстволöн Öтуввез-сайтö пыртöны:

- законодательнöй да мукöд нормативнöй правовöй акт текстъяс, кытчö пырöны государственнöй услуга збыльмöдöмсö урчитысь нормаяс;

- тайö Регламентсö;

- Министерстволысь инпас, уджалан график (режим), телефон номеръяс.

***2.2. Государственнöй услуга збыльмöдан кадколаст***

2.2.1. Государственнöй услуга збыльмöдан кадколастö öтлаöдöны государственнöй услуга збыльмöдiгöн лоöм торъя административöй процедураяслысь öтувтöм кад да сiйö оз вермы лоны унджык:

- ичöт предпринимательство субъектлы Субсидия сетöм (сетöмын öткажитöм) йылысь решение примитöм юкöнын – 30 (комын) календарнöй лунысь, мый лыддьыссьö Министерствоö документъяс воан кадпассянь да ичöт предпринимательство субъектлы сы серти примитöм решение йылысь гижöмöн уведомление, а сэтшöм случай дырйи, кор примитöма Субсидия сетöм йылысь решение, Субсидия сетöм йылысь сёрнитчöм мöдöдан кадпасöдз.

- ичöт предпринимательство субъектлы Субсидия вуджöдан юкöнын – (20) кызь уджалан лунысь, мый лыддьыссьö ичöт предпринимательство субъектöн Субсидия ыджда рöштшöт да рöштшöт документъяс эскöдысь документъяс сетан кадпассянь да ичöт предпринимательство субъектлöн рöштшöт тшöт вылö Субсидия вуджöдтöдз.

Государственнöй услуга збыльмöдöм йылысь заявка сетöм дырйи öчередьын виччысян кадыс оз вермы лоны 60 минутысь дырджык.

2.2.2. Государственнöй услуга збыльмöдiгöн административнöй процедура лыддьöгсö да найöс олöмö пöртан меддыр кадсö индöма тайö Регламентлöн 3 юкöдын.

***2.4. Государственнöй услуга збыльмöдан местаяс дорö корöмъяс***

2.4.1. Государственнöй услуга збыльмöдöмкöд йитчöм Субсидия босьтöм вылö заявка да сыкöд пуктöм документъяс примитöны Министерстволöн инпас серти: Сыктывкар, Интернациональнöй ул., 108 керка, 514-515 кабинетъяс да тайö Регламентлöн 2 №-а содтöдын индöм уджалан режим серти.

2.4.2. Государственнöй услуга збыльмöдöм вылö жыръяс да государственнöй услуга збыльмöдöмын участвуйтысь Министерствоса специалистъяслöн уджалан местаясыс могмöдсьöны государственнöй услуга збыльмöдöм вылö колана оборудованиеöн (компьютеръясöн, электронно-вычислительнöй техникаöн, электроннöя юöртан средствоясöн, связь средствоясöн, тшöтш Öтуввезöн, оргтехникаöн), канцелярскöй кöлуйöн, юöртан да справочнöй материалъясöн, нагляднöй юöрöн, газет-журналöн, улöсъясöн да пызанъясöн.

**3. Административнöй процедураяс**

Государственнöй услуга збыльмöдiгöн пöртсьöны олöмö татшöм административнöй процедураяс:

- Субсидия босьтöм вылö заявка да сыкöд пуктöм документъяс примитöм да урчитöм корöмъяслы лöсяланлунсö видлалöм;

- ичöт предпринимательство субъектлы Субсидия сетöм (сетöмын öткажитöм) йылысь решение примитöм. Сэтшöм случай дырйи, кор примитöма ичöт предпринимательство субъектлы Субсидия сетöм йылысь решение – Субсидия сетöм йылысь сёрнитчöм кырымалöм;

- ичöт предпринимательство субъектлы сетан Субсидия ыджда йылысь решение примитöм;

- ичöт предпринимательство субъектлы Субсидия сетöм.

Государственнöй услуга збыльмöдан блок-схемасö вайöдöма тайö Регламент дорö 3 №-а содтöдын.

***3.1. Субсидия босьтöм вылö заявка да сыкöд пуктöм документъяс примитöм да урчитöм корöмъяслы лöсяланлунсö видлалöм***

3.1.1. Субсидия босьтöм вылö заявкалысь да сыкöд пуктöм документъяслысь, кутшöмъясöс индöма тайö Регламентын 1 №-а содтöдлöн лыддьöгын, урчитöм корöмъяслы лöсяланлун вылö видлалöм кузя административнöй процедура лыддьыссьö заводитчöмöн, кор индöм заявка да документъяс воöны ичöт предпринимательство субъектсянь Министерствоö.

3.1.2. Субсидия босьтöм вылö заявкасö öттшöтш пуктöм документъяскöд пасйöны Министерстволöн контрольнöй да кадрöвöй уджöн веськöдланiнса котыртан удж да контроль юкöнын Министерствоын примитöм делопроизводстволöн правилöяс серти да сылöн воан лунö либö мöд луннас сетöны Министерстволöн потребительскöй рынок да услугаяс юкöнö (водзö - юкöн).

3.1.3. Субсидия босьтöм вылö воöм заявкасö öттшöтш пуктöм документъяскöд вурöны Министерствоын примитöм делопроизводстволöн правилöяс серти да оформитöны ичöт предпринимательство субъектлöн личнöй делöын документъяслысь реестр лöсьöдöмöн.

3.1.4. Субсидия босьтöм вылö заявкасö да сыкöд пуктöм документъяссö, мый сетöма Субсидия босьтны кöсйысь ичöт предпринимательство субъектöн, лöсялö-ö ичöт предпринимательство субъект Субсидия сетан условиеяслы да Федеральнöй оланпасöн да Уджтасöн урчитöм корöмъяслы, видлалö Коми Республикаса республиканскöй бюджетлöн тшöт весьтö сьöм босьтны кöсйысь ичöт да шöр предпринимательство субъектъяслысь заявкаяс видлалöм кузя да ичöт предпринимательство субъектъяслысь инвестиционнöй проектъяс конкурс серти бöрйöм кузя комиссия (водзö – Комиссия).

Организационно-техническöя да юöрöн Комиссиялысь уджсö могмöдö юкöн.

3.1.5. Субсидия босьтöм вылö заявка да сыкöд пуктöм документъяс видлалöм кузя административнöй процедура збыльмöдан меддыр кадыс оз вермы лоны 20 (кызь) календарнöй лунысь дырджык, мый лыддьыссьö ичöт предпринимательство субъектсянь заявка Министерствоö воан кадпассянь да Комиссияöн ичöт предпринимательство субъектлы Субсидия сетны позянлун (позьтöмлун) йылысь помшуöм примитан кадпасöдз.

3.1.6. Процедуралöн помшуöм - ичöт предпринимательство субъектлы Субсидия сетны позянлун (позьтöмлун) йылысь помшуöм Комиссияöн примитöм.

Комиссиялысь помшуöмсö оформитöны сёрнигижöдöн.

***3.2. Ичöт предпринимательство субъектлы Субсидия сетöм***

 ***(сетöмын öткажитöм) йылысь решение примитöм да Субсидия сетöм йылысь сёрнитчöм кырымалöм***

3.2.1. Субсидия сетöм (сетöмын öткажитöм) йылысь решение примитöм кузя административнöй процедура лыддьыссьö заводитчöмöн, кор Комиссия дасьтö ичöт предпринимательство субъектлы Субсидия сетны позянлун (позьтöмлун) йылысь помшуöм.

3.2.2. Комиссиялöн помшуöм вылö подуласьöмöн юкöн дасьтö ичöт предпринимательство субъектлы, код серти примитöма решение Субсидия сетны, Субсидия сетöм (сетöмын öткажитöм) йылысь да ичöт предпринимательство субъекткöд Субсидия сетöм йылысь сёрнитчöм кырымалöм йылысь Министерстволысь тшöктöд бала, а сiдзжö Субсидия сетöм йылысь сёрнитчöм, да сетö индöм документъяссö кырымавны Коми Республикаса экономика сöвмöдан министрлы либö сылысь могъяс олöмö пöртысьлы (водзö – министр).

Ичöт предпринимательство субъектлы мöдöдöны гижöмöн уведомление сы серти примитöм решение йылысь.

3.2.3. Ичöт предпринимательство субъектлы Субсидия сетöм (сетöмын öткажитöм) йылысь да Субсидия сетöм йылысь сёрнитчöм кырымалöм йылысь решение примитöм кузя административнöй процедура збыльмöдан меддыр кадыс оз вермы лоны 10 (дас) календарнöй лунысь унджык, мый лыддьыссьö ичöт предпринимательство субъектлы Субсидия сетны позянлун (позьтöмлун) йылысь Комиссияöн помшуöм примитан кадпассянь да ичöт предпринимательство субъектлы сы серти примитöм решение йылысь гижöмöн уведомление, а сiдзжö Субсидия сетöм йылысь Министерствоöн кырымалöм сёрнитчöм, кор сiйöс сетны примитöма решение, мöдöдан кадпасöдз.

3.2.4. Процедуралöн помшуöм:

- ичöт предпринимательство субъектлы Субсидия сетöм (сетöмын öткажитöм) йылысь да ичöт предпринимательство субъекткöд, код серти примитöма Субсидия сетöм йылысь решение, Субсидия сетöм йылысь сёрнитчöм кырымалöм йылысь Министерстволысь тшöктöд кырымалöм;

- Субсидия сетöм йылысь сёрнитчöм лöсьöдöм, кор ичöт предпринимательство субъектлы примитöма решение сетны Субсидия;

- ичöт предпринимательство субъектлы сы кузя решение примитöм йылысь уведомление мöдöдöм;

- ичöт предпринимательство субъектлы Субсидия сетöм йылысь Министерствоöн кырымалöм сёрнитчöм мöдöдöм (кор сы серти примитöма решение сетны Субсидия).

***3.3. Ичöт предприниамательство субъектлы сетан Субсидия ыджда вынсьöдöм йылысь решение примитöм***

3.3.1. Ичöт предпринимательство субъектлы сетан Субсидия ыджда вынсьöдöм йылысь решение примитöм кузя административнöй процедура лыддыссьö заводитчöмöн, кор Министерствоö воö ичöт предпринимательство субъектöн кырымалöм сёрнитчöм Субсидия сетöм йылысь да кор воöны документъяс, кодъяс подулалöны ичöт предпринимательство субъектöн вöчöм рöскодсö, кутшöмъясöс урчитöма «2009 воын Коми Республикаын ичöт да шöр предпринимательство субъектъяслы государствосянь отсöг йылысь» Коми Республикаса Правительстволöн 2009 во март 13 лунся 54 №-а шуöмлöн Пöрадокса 4-5 пунктъясöн.

3.3.2. Тайö Регламентлöн 3.3.1. пунктын индöм документъяс вылö подуласьöмöн юкöн арталö Субсидия ыджда да сетö сiйöс вынсьöдны министрлы.

3.3.3. Ичöт предпринимательство субъектлы сетан вынсьöдöм Субсидия ыджда сiйöс вынсьöдан лунö либö мöд лунннас сетсьö Министерстволöн бухгалтерскöй учёт юкöнö.

3.3.4. Ичöт предпринимательство субъектлы сетан Субсидиялысь ыдждасö арталöм кузя административнöй процедура збыльмöдан меддыр кадыс оз вермы лоны 10 (дас) уджалан лунысь унджык, мый лыддьыссьö тайö Регламентлöн 3.3.1. пунктын индöм документъяс ичöт предпринимательство субъектлы сетан кадпассянь да Субсидия ыджда Министрöн вынсьöдöм кадпасöдз.

3.3.4. Процедуралöн помшуöм – субсидия босьтысьлы Субсидия ыджда министрöн вынсьöдöм.

***3.4. Ичöт предпринимательство субъектлы Субсидия сетöм***

3.4.1. Ичöт предпринимательство субъектлы Субсидия сетöм кузя административнöй процедура лыддьыссьö заводитчöмöн, кор Министерстволöн бухгалтерскöй учёт юкöнö воö Субсидиялöн вынсьöдöм ыджда да ичöт предпринимательство субъекткöд кырымалöм сёрнитчöм.

3.4.2. Министерстволöн бухгалтерскöй учёт юкöнö воöм ичöт предпринимательство субъектлы Субсидия сетöм йылысь сёрнитчöмсö да Субсидия ыдждалöн рöштшöтсö вурöны Министерствоын примитöм делопроизводство правилöяс серти.

3.3.3. Ичöт предпринимательство субъектлы сетан Субсидия ыдждалысь рöштшöтсö, лöсялö-ö сiйö тайö Регламентлöн 1.3. пунктын индöм Коми Республикаса Правительстволöн шуöмъяслöн урчитöм корöмъяслы, видлалö Министерстволöн бухгалтерскöй учёт юкöн.

3.4.4. Ичöт предпринимательство субъектлы, код серти вынсьöдöма сетан Субсидиялысь ыдждасö, Субсидия сетсьö тайö Регламентлöн 3.3.1. пунктын индöм документъяс сетан öчередь серти.

3.4.5. Ичöт предпринимательство субъектлы Субсидия сетöм кузя административнöй процедура збыльмöдан меддыр кадыс оз вермы лоны 10 (дас) уджалан лунысь унджык, мый лыддьыссьö Министерстволöн бухгалтерскöй учёт юкöнö вынсьöдöм Субсидия ыджда рöштшöт да ичöт предпринимательство субъекткöд кырымалöм Субсидия сетöм йылысь сёрнитчöм воан кадпассянь да ичöт предпринимательство субъектлы рöштшöт тшöт вылö Субсидия вуджöдан кадпасöдз.

3.4.6. Процедуралöн помшуöм - ичöт предпринимательство субъектлы рöштшöт тшöт вылö Субсидия вуджöдöм Субсидия сетöм йылысь сёрнитчöмын индöм банковскöй реквизитъяс серти.

**4. Государственнöй услуга збыльмöдан пöрадок да та бöрся**

**видзöдан формаяс**

4.1. Тайö Регламентлöн положениеясö да мукöд нормативнöй правовöй актö, кутшöмъяс урчитöны государственнöй услуга збыльмöдöм дорö корöмъяс, Министерстволöн специалистъясöн кутчысьöм да найöс збыльмöдöм бöрся, а сiдзжö кывкутысь йöзöн решениеяс примитöм бöрся быдлунъя контроль нуöдö Коми Республикаса экономика сöвмöдан министрöс вежысь, кодi курируйтö государственнöй услуга збыльмöдöмсö.

4.2. Государственнöй услуга збыльмöдан тырвыйöлун да качество серти планöвöй прöверкаяссö нуöдöны кварталнас öтчыдысь, непланöвöй прöверкаяссö нуöдöны коланлун серти ичöт предпринимательство субъектъяслöн шыöдчöмъяс подув вылын.

4.3. Государственнöй услуга збыльмöдiгöн примитöм (вöчöм) решениеясысь, вöчöмторйысь (вöчтöмторйысь) гражданскöй служащöйяс колана ногöн кывкутöны законодательство серти.

**5. Чина мортлöн вöчöмтор (вöчтöмтор), а сiдзжö государственнöй услуга збыльмöдiгöн сыöн примитöм решение обжалуйтан пöрадок**

5.1. Ичöт предпринимательство субъектлöн эм право ёрдöдз обжалуйтны государственнöй услуга збыльмöдiгöн примитöм (олöмö пöртöм) вöчöмтор (вöчтöмтор) да решениеяс.

5.2. Ёрдöдз обжалуйтны вермöны, кор государственнöй услугасö збыльмöдöны оз качественнöя либö государственнöй услугасö оз збыльмöдны.

5.3. Министерствоö воöм шыöдчöм (норасьöм) регистрируйтсьö Министерстволöн контрольнöй да кадрöвöй уджöн веськöдланiнса котыртан удж да контроль юкöнöн Министерствоын примитöм делопроизводстволöн правилöяс серти да сылöн воан лунö либö мöд луннас сетсьö Министерстволöн контрольнöй да кадрöвöй уджöн веськöдланiнса котыртан удж да контроль юкöнса начальниклы водзвыв видлалöм вылö.

Министерстволöн контрольнöй да кадрöвöй уджöн веськöдланiнса котыртан удж да контроль юкöнса начальниклöн уджалан график:

выльлун – четверг: 9.00-17.30 (пажын – 13.00-14.00);

пекнича: 9.00-16.00 (пажын – 13.00-14.00).

Ичöт предпринимательство субъектлысь водзвыв видлалöм бöрын шыöдчöмсö (норасьöмсö) сетöны министрлы, кодi примитö воöм шыöдчöм (норасьöм) кузя служебнöй прöверка нуöдöм йылысь решение, да индö кывкутысь мортöс служебнöй прöверка нуöдöм да шыöдчöм (норасьöм) вылö вочакыв бала дасьтöм могысь.

5.4. Министерстволöн уджалысьясöн да чина йöзöн тайö Административнöй регламентлысь положение торкалöм йылысь юöрсö позьö мöдöдны электроннöй пошта пыр: (minek@rkomi.ru), а сiдзжö юöртны 24-62-99 телефон пыр.

5.5. Шыöдчöм (норасьöм) видлалöмын öткажитöм вылö тырвыйö подув лыддьöг:

5.5.1. Шыöдчöмын (норасьöмын) абу гижöма ичöт предпринимательство субъектлысь ним-вич-овсö, кодi мöдöдö шыöдчöмсö, да пошта инпассö, мый серти колö сетны вочакыв;

5.5.2. Шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

5.5.3. Шыöдчöмсö (норасьöмсö) он вермы лыддьыны;

5.5.4. Сэки, кор шыöдчöмын (норасьöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи шыöдчöмын (норасьöмын) оз вайöдсьыны выль помкаяс да лоöмторъяс.

5.6. Шыöдчöм (норасьöм) видлалöмын öткажитöм дырйи ичöт предпринимательство субъектлы юöртöны гижöмöн öткажитан помкасö индöмöн.

5.7. Ичöт предпринимательство субъектлöн эм право босьтны шыöдчöм (норасьöм) подулалöм да видлалöм вылö колана юöр да документъяс тайö Регламентлöн 2.1 юкöдув серти.

5.8. Шыöдчöм (норасьöм) мöдöдсьö министрлы.

5.9. Шыöдчöм (норасьöм) видлавсьö гижöмöн шыöдчöм регистрируйтан лунсянь 30 (комын) календарнöй лунöн.

5.10. Ёрдöдз обжалуйтан помшуöмöн лоö шыöдчöмын (норасьöмын) индöм юалöмъяс серти гижöмöн вочакыв.

5.11. Вöчöмторсö (вöчтöмторсö) да решениеяссö, мый олöмö пöртöма да примитöма государственнöй услуга збыльмöдiгöн, обжалуйтöм кузя шыöдчöм объективнöя да ас кадö видлалöм вöсна кывкутö Министерстволöн чина морт, кодi кырымалiс шыöдчöм (норасьöм) вылö вочакыв.

5.12. Государственнöй услуга збыльмöдiгöн вöчöм да примитöм вöчöмторсö (вöчтöмторсö) да решениеяссö позьö обжалуйтны ёрдын арбитражнöй процессуальнöй законодательствоöн урчитöм кадколастö.

Сьöкыда воöдчан да ылi сикт-грездын олысьяслысь

олöм ветлöмöн могмöдöм кузя ичöт предпринимательство

субъектъяслысь транспорт рöскод юкöн

Коми Республикаса республиканскöй бюджетлöн

 сьöм тшöт весьтö субсидируйтöм кузя

государственнöй услуга збыльмöдан

административнöй регламент дорö

1 №-а содтöд

Субсидия босьтöм вылö заявкакöд пуктöм документъяс

**ЛЫДДЬÖГ**

1) Субсидия босьтöм вылö заявка произвольнöй формаын.

2) Юридическöй кывкутысьяслöн (ас вылö уджалысьяслöн) öтувъя государственнöй реестрысь выписка, мый босьтöма заявка сетан лунöдз куим тöлысьысь абу водзджык.

3) Вот, öктас, страхуйтан взносъяс, пеняяс да вот санкцияяс мынтöм кузя вот мынтысьлысь кывкутöм збыльмöдöм йылысь справка, мый вöчöма заявка сетан кадпасöдз тöлысьысь абу водзджык, форма серти, мый вынсьöдöма РФ ФВС 2005 во май 23 лунся ММ-3-19/206@ №-а тшöктöдöн.

4) Воддза календарнöй во вылö уджалысьяслöн шöр лыдпас йылысь юöр.

5) Содтöд дон вылö вот артышттöг вузöс (удж, услуга) збыльмöдöмысь выручка йылысь юöр воддза календарнöй во вылö.

6) Россия Федерация мутасын олан места кузя торъя мортöс вот органын учётö босьтöм йылысь Эскöдан гижöд копия (ас вылö уджалысьяслы).

Сьöкыда воöдчан да ылi сикт-грездын олысьяслысь

олöм ветлöмöн могмöдöм кузя ичöт предпринимательство

субъектъяслысь транспорт рöскод юкöн

Коми Республикаса республиканскöй бюджетлöн

 сьöм тшöт весьтö субсидируйтöм кузя

государственнöй услуга збыльмöдан

административнöй регламент дорö

2 №-а содтöд

Коми Республикаса экономика сöвмöдан министерстволöн инпас,

йитчан телефонъяс, Öтуввез-инпас йылысь

**ЮÖРЪЯС**

Коми Республикаса экономика сöвмöдан министерство.

Инпас: Интернациональнöй ул., 108 керка, Сыктывкар, Коми Республика, 167010.

Телефон: (8212) 21-45-08 (водзвежöс).

Сайтлöн инпас: <http://econom.rkomi.ru>

Государственнöй услуга збыльмöдöм кузя гражданалы консультация сетöм вылö телефонъяс: (8212) 24-58-04, 24-89-29, 20-12-37.

Государственнöй услуга збыльмöдöм кузя гражданаöс примитöм да консультируйтöм вылö (424 каб.), а сiдзжö государственнöй услуга збыльмöдöмкöд йитчöм шыöдчöмъяс да документъяс примитöм вылö (514-515 каб.) уджаланног:

выльлун - четверг: 9.30-17.00;

пекнича да праздникводзвывса лунъяс: 9.30-15.00.

424 кабинет.

Пыран номеръяс йылысь, мыйöн пасйöма Коми Республикаса экономика сöвмöдан министерстволысь делопроизводство системаын государственнöй услуга збыльмöдöм кузя запросъяс, справкаяс вылö телефонъяс: (8212) 24-61-64.

Сьöкыда воöдчан да ылi сикт-грездын олысьяслысь

олöм ветлöмöн могмöдöм кузя ичöт предпринимательство

субъектъяслысь транспорт рöскод юкöн

Коми Республикаса республиканскöй бюджетлöн

 сьöм тшöт весьтö субсидируйтöм кузя

государственнöй услуга збыльмöдан

административнöй регламент дорö

3 №-а содтöд

Государственнöй услуга збыльмöдан

**БЛОК-СХЕМА**

Субсидия сетöм йылысь заявка примитöм

Сетöм документъяслысь тырвыйöлун прöверитöм

Субсидия сетны позянлун (позьтöмлун) йылысь Комиссиялöн помшуöм

Ичöт предпринимательство субъектлы сы серти примитöм решение йылысь уведомление

Субсидия сетöм йылысь Министерстволöн тшöктöд

Ичöт предпринимательство субъектлы Министерствоöн кырымалöм сёрнитчöм мöдöдöм

Сетан Субсидиялысь ыджда арталöм

Сетан субсидиялысь ыджда вынсьöдöм

Субсидия вуджöдöм

Вудж. Кузнецова Н.А. 21 567 пас